Journal 64 (film)

Journal 64 er en dansk kriminalfilm fra 2018, basert på boken av samme navn av Jussi Adler-Olsen. Filmen ble regissert av Christoffer Boe etter manuskript av Nikolaj Arcel, Bo Hr. Hansen og Mikkel Nørgaard. Den ble produsert av Louise Vesth for Zentropa.

Handling 
I forbindelse med renovering av en leilighet finner snekkere et skjult rom bak en vegg hvor tre mumifiserte mennesker sitter rundt et bord dekket for fire.

Carl Mørck og hans kolleger Assad og Rose på Avdeling Q finner en ledetråd i rommet som har en forbindelse til et kvinnehjem på Sprogø som isolerte og tvangssteriliserte «promiskuøse kvinner» fra 1920-årene til 1960-årene.

Medvirkende 
 Nikolaj Lie Kaas som Carl Mørck
 Fares Fares som Assad
 Johanne Louise Schmidt som Rose 
 Søren Pilmark som Marcus Jacobsen
 Michael Brostrup som Børge Bak
 Fanny Bornedal som en ung Nete
 Birthe Neumann som en eldre Nete
 Elliott Crosset Hove som en ung Curt Wad
 Anders Hove som en eldre Curt Wad
 Anders Juul som Gunnar
 Clara Rosager som Rita
 Luise Skov som Gitte Charles

Priser og nominasjoner 
Filmen var nominert i flere kategorier av Robertprisen i 2019 og Fares Fares fikk Robertprisen for årets mannlige birolle. Under TV 2 Zulus utdeling av Zulu Awards i 2019 vant Nikolaj Lie Kaas prisen som årets danske skuespiller.

Avdeling Q-filmene 
Journal 64 er fjerde film om Carl Mørck, Assad, Rose og Avdeling Q. Filmen er filmatisert av Zentropa som kjøpte filmrettighetene til de første bøkene til Jussi Adler-Olsen. Zentropa har også stått for produksjonen av forgjengerne Kvinnen i buret og Fasandreperne og Flaskepost fra P, alle med Nikolaj Lie Kaas som Carl Mørck, Fares Fares som Assad og Johanne Louise Schmidt som Rose. 

Adler-Olsen brøt med Zentropa og neste film, Marcoeffekten fra 2021, er produsert av Nordisk Film med Ulrich Thomsen som Carl Mørck, Zaki Youssef som Assad og Sofie Torp som Rose.

Referanser

Eksterne lenker 
 

Filmer fra 2018
Danskspråklige filmer
Danske kriminalfilmer
Filmer basert på bøker